സരസ ബാലുശ്ശേരി

മലയാളനാടക നടിയാണ് സരസ ബാലുശ്ശേരി. 

മലബാറിലെ ആദ്യകാല നാടകനടിമാരിലൊരാളായ സരസ 1962-ൽ പതിനേഴാം വയസ്സിലാണ് അഭിനയം ആരംഭിച്ചത്. ബാലുശ്ശേരിയിലെ ഗണേശ്‌ കലാസമിതി വഴിയാണ് നാടകരംഗത്ത് എത്തിയത്. അമേച്വർ നാടകരംഗത്ത്‌ സജീവമായ സരസ സഹനടനായ ശ്രീനിവാസൻ വേങ്ങേരി വഴി പ്രഫഷണൽ നാടകരംഗത്തേക്ക്‌ എത്തി. ഉയരും ഞാൻ നാടാകെ, സുഡാനി ഫ്രം നൈജീരിയ തുടങ്ങിയ ചലച്ചിത്രത്തിങ്ങളിലും അഭിനയിച്ചു.

പുരസ്കാരങ്ങൾ
ഖോജാത്തിപാത്തുവിന്‌ 1992-ലും ആമിനയ്‌ക്ക് 1994-ലും മികച്ച രണ്ടാമത്തെ നടിക്കുള്ള സംസ്‌ഥാന പുരസ്‌കാരം ലഭിച്ചു. 1992-ൽ തന്നെ നാനയുടെ പുരസ്കാരമടക്കം മറ്റു ചില പുരസ്കാരങ്ങളും ലഭിച്ചു.

സുഡാനി ഫ്രം നൈജീരിയ എന്ന ചിത്രത്തിലെ അഭിനയത്തിന് 2018-ൽ സരസയ്ക്ക് മികച്ച സ്വഭാവനടിയ്ക്കുള്ള കേരളസംസ്ഥാന പുരസ്കാരം ലഭിച്ചു.

നാടകങ്ങൾ
 രാജ്യസഭ
 ദിവ്യബലി
 ഭൂമിയിലെ മാലാഖ
 മണൽക്കാറ്റ്‌
 അഗ്നിവലയം
 അഗ്രഹാരം
 തീക്കനൽ
 ഉപഹാരം
 പകിട പന്ത്രണ്ട്‌

അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ